แค่เดิมพัน แต้มเดียว
ตีปี๊บ เชิดฉิ่ง โหมโรง ราวกับศึกเดิมพันเลือกตั้งใหญ่ ทั้งๆที่มันก็แค่ศึกชิง หนึ่งแต้ม ในการเลือกตั้งซ่อม ส.ส.นครปฐม เขต 5 แทนคนของพรรคอนาคตใหม่ที่ไขก๊อกออกไปเพราะมีปัญหาสุขภาพจากการประสบอุบัติเหตุ ไม่สามารถปฏิบัติหน้าที่ผู้แทนฯได้,แน่นอนตามรูปมวย แชมป์เก่าย่อมเป็นต่อเพราะชนะมา,และนั่นก็อ่านไต๋กันง่ายๆ กับลีลาของ ,ไพร่ห้าพันล้าน นายธนาธร จึงรุ่งเรืองกิจ, หัวหน้าพรรคอนาคตใหม่ ที่เริ่มนำทีมหางเครื่องสตาร์ตออกตัวหาเสียงก่อนใคร,ในเหลี่ยมเคลม แต้มต่อ ปั่นเดิมพันเลือกตั้งซ่อมนครปฐม เป็น โดมิโน พลิกขั้วรัฐบาล,ส่งไม้รับมุกกับทีมงาน นายใหญ่ ดูไบ ที่กระพือข่าว ป่าวประกาศ การเลือกตั้งซ่อมที่จังหวัดนครปฐมจะเป็นการชี้วัดคะแนนนิยมระหว่างรัฐบาลภายใต้การนำของ ,พล.อ.ประยุทธ์ จันทร์โอชา, นายกรัฐมนตรีและ รมว.กลาโหม กับพรรคร่วมฝ่ายค้านที่นำโดยทีมเพื่อไทยกับค่ายอนาคตใหม่,สะท้อนอาการฮึกเหิมของฝ่ายที่ถือไพ่ได้เปรียบ,แต่สังเกตว่า ยี่ห้ออนาคตใหม่ เพื่อไทย ทีมงานฝ่ายค้าน ไม่ได้โวยวายปม ฮั้ว เลือกตั้ง ตามฟอร์มของฝั่งตรงข้ามรัฐบาลจะดักคอตีกัน นั่นก็เพราะนาย,สมพงษ์ อมรวิวัฒน์, ผู้นำฝ่ายค้าน หัวหน้าพรรคเพื่อไทย ส่งสัญญาณก่อนใคร เต็มใจ หลบทางให้พรรคอนาคตใหม่,ธนาธร กับทีมดูไบ ผูกมือมัดข้าวต้มกันแน่นไม่ให้เสียงแตก,ตรงกันข้ามกับทีมรัฐบาลที่ ฮั้วแตก ในเหลี่ยมเขี้ยวที่พรรคประชาธิปัตย์ชิงเคลมเป็นเจ้าของสิทธิ์เพราะผู้สมัครของพรรคได้คะแนนลำดับ 2 ในการเลือกตั้งรอบที่ผ่านมา พรรคร่วมรัฐบาลจึงต้องหลีกทางให้,ใช้วาทกรรม มารยาททางการเมือง กลบคำว่า ฮั้ว แบบเนียนๆ,แต่ในวงการเซียนเลือกตั้งอาชีพด้วยกัน บางทีมันก็มีเงื่อนไขมากกว่าการเดิมพันแต้มรัฐบาล อารมณ์แบบที่, เดอะท็อป นายวราวุธ ศิลปอาชา, รมว.ทรัพยากรธรรมชาติฯ หัวแถวพรรคชาติไทยพัฒนา ยืนกรานเสียงแข็ง พรรคต้องส่งนายเผดิมชัย สะสมทรัพย์ ลงสมัครแก้ตัวนัดล้างตา,กู้ศักดิ์ศรี บ้านใหญ่ นครปฐม ชิงพื้นที่ยืนตระกูล สะสมทรัพย์,รอบที่แล้วประมาท ประเมินยี่ห้อ อนาคตใหม่ ต่ำไป รอบนี้นายเผดิมชัยพร้อมใส่หมดหน้าตัก,เรื่องของเรื่องมันก็แค่ หนึ่งแต้ม ไม่ได้เดิมพันพลิกคว่ำพลิกหงายแบบที่โหมโรง,ปั่นกระแสกัน ในส่วนของรัฐบาลถึงแพ้ก็เท่าทุน เพราะมันเป็นคะแนนเดิมของฝ่ายค้าน,เพียงแต่มันจะเป็น กำไร ของยี่ห้อประชาธิปัตย์ หากพลิกได้แต้มเพิ่มในการเลือกตั้งซ่อมที่นครปฐม ในอารมณ์ของพรรคตัวแปรที่จับมือค่ายภูมิใจไทย ขี่คอ พล.อ.ประยุทธ์และพรรคพลังประชารัฐ,ก็จะยิ่งได้เหลี่ยมกดดันต่อรองหนักขึ้นไปอีก,บวกลบคูณหาร โดยเงื่อนไขสถานการณ์ หนึ่งแต้ม บวกของ ปชป.จะส่งผลลบกับ บิ๊กตู่ มากกว่า,เว้นแต่จะเป็น หนึ่งแต้มบวก ของพรรคชาติไทยพัฒนา นั่นจะทำให้พรรค ต่ำเอี่ยว ที่กำลังแท็กทีม เล่นบทเฮี้ยวรวมหัวไล่บี้ทวงโควตารัฐมนตรี โดยเทียบกับพรรคชาติไทยพัฒนาที่มีเศษ 3 เก้าอี้จากอัตราส่วน 1 ต่อ 7 ถ้าชาติไทยพัฒนาได้แต้มเพิ่มจะกลายเป็นเศษ 4 จบข่าวโควตารัฐมนตรี,นี่คือเดิมพันระหว่างอนาคตใหม่ ประชาธิปัตย์ และชาติไทยพัฒนา,แน่นอน วงการพนันต่อรอง ต้องวาง เต็ง พรรคสีส้มเป็นต่อเกือบช่วงตัว ประกอบกับความเหนือชั้น ในเหลี่ยมโคตรเซียนการตลาดยุคมโนโซเชียลมีเดีย นายธนาธรรีบตีปี๊บโหมโรงเป็นสงคราม โดมิโน เดิมพันพลิกขั้วรัฐบาล,เร้าสถานการณ์หมั่นไส้ บิ๊กตู่ ต้องการเปลี่ยนนายกฯ,โดยไม่ได้มองลึกในรายละเอียด การพลิกขั้วรัฐบาลไม่ได้ทำกันง่ายๆ อาศัยแค่ ส.ส. 1-2 เสียง,แต่ในมุมตรงกันข้าม กับวิบากกรรมที่จ่อคอหอย ไพร่ห้าพันล้าน สถานการณ์ชะตากรรมพรรคอนาคตใหม่ที่จ่ออยู่ปากเหวจากปมกู้เงินส่วนตัวของ ธนาธร กว่า 191 ล้านในการเลือกตั้งที่ผ่านมา,อาการร้อนๆหนาวๆแบบที่ทีมฝ่ายค้านต้องปล่อยข่าวดักคอ ดักทาง ตีกันฝ่ายคุมเกมอำนาจไม่กล้า ยุบพรรค อนาคตใหม่ เพราะแหยงแรงสะท้อนกลับต่างๆนานา,โดยลืมไปว่า อำนาจมันอยู่ที่ศาล กฎหมายต้องเป็นกฎหมาย,มันเป็นอะไรที่เห็นตัวอย่างมาแล้ว จากพรรคไทยรักไทยถึงพรรคพลังประชาชน พลังอำนาจ ทักษิณ มากมายมหาศาลกว่า ธนาธร หลายเท่านัก ยังโดนหัก ล้มกระดาน 2-3 ช็อตติดๆกัน,ไม่มีอำนาจใดจะทลาย ขื่อแป ของบ้านเมือง,ตามท้องเรื่อง มันก็เข้าเหลี่ยมที่คู่แข่งในสนามจะหยิบเอามาเบิ้ลตัดแต้มต่อทีมสีส้ม ตอกย้ำชะตากรรมพรรคอนาคตใหม่เสี่ยงย่ำตามรอยยี่ห้อไทยรักไทย พรรคพลังประชาชน,กระตุกคนที่ไม่อยากเลือก ส.ส.ไปเสี่ยง เสียของ.,ทีมข่าวการเมือง
ตีปี๊บ เชิดฉิ่ง โหมโรง ราวกับศึกเดิมพันเลือกตั้งใหญ่ ทั้งๆที่มันก็แค่ศึกชิง หนึ่งแต้ม ในการเลือกตั้งซ่อม ส.ส.นครปฐม เขต 5 แทนคนของพรรคอนาคตใหม่ที่ไขก๊อกออกไปเพราะมีปัญหาสุขภาพ
ธนาธร จึงรุ่งเรืองกิจ,วราวุธ ศิลปอาชา,เลือกตั้งซ่อม,ส.ส.นครปฐม,ส.ส.นครปฐม เขต 5,วิเคราะห์การเมือง,ทีมข่าวการเมือง